Държавен вестник, бр. 34, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  34
НАЦИОНАЛЕН
ОСИГУРИТЕЛЕН ИНСТИТУТ
Инструкция за изменение и допълнение на 
Инструкция № 5 от 2005 г. за приемане и 
съхраняване на разплащателните ведомости 
на прекратени осигурители без правоприемник 
(обн., ДВ, бр. 57 от 2005 г.; изм. и доп., бр. 
40 от 2007 г., бр. 109 от 2008 г.; изм., бр. 49 от 
2009 г.; изм. и доп., бр. 12 от 2011 г.)
§ 1. В чл. 5 се правят следните изменения 
и допълнения:
1. Създава се нова ал. 4:
„(4) Документите по чл. 1 подлежат на 
предаване, без да е извършена ликвидация в 
случай на прекратяване на регистрацията на 
клонове или поделения на чуждестранни оси­
гурители със седалище и адрес на управление 
в чужбина.“
2. Досегашните ал. 4 и 5 стават съответно 
ал. 5 и 6.
3.  Създава се ал. 7:
„(7) Заявлението-декларация по ал. 1 може 
да бъде подадено и от следните лица:
1. лицата, представляващи търговски дру­
жества, неперсонифицирани дружества, ко­
операции, както и синдиците и ликвидаторите;
2. физически лица и лицата, представляващи 
юридически лица, които съхраняват докумен­
тите по чл. 1 на прекратени осигурители без 
правоприемник;
3. физически лица и лицата, представляващи 
юридически лица, които съхраняват документи 
по чл. 1 на осигурители, които не са прекра­
тени, но които не извършват дейност, с което 
създават невъзможност за осигурените лица да 
удостоверят осигурителните си права;
4. наследниците на починалия едноличен 
търговец, собственик на търговско дружество 
или самоосигуряващо се лице.“
4. Създава се ал. 8:
„(8) Заявлението-декларация се подава лично 
от лицата по ал. 7 или от упълномощени от 
тях лица, като пълномощното или копие от 
него се прилага към заявлението-декларация 
и се съхранява в ТП на НОИ. Когато заявле­
нието-декларация се подава по реда на ал. 7, 
т. 4, то може да бъде подадено само от един 
от наследниците, ако е упълномощен за това 
от останалите, като пълномощното се прилага 
към заявлението-декларация и се съхранява в 
ТП на НОИ.“
§ 2. В чл. 6 се правят следните изменения 
и допълнения:
1. В ал. 1, т. 1 думите „ал. 5“ се заменят с 
„ал. 6“.
2. В ал. 2 след думите „КСО“ се поставя 
запетая и се добавя „което е влязло в сила и не 
е изпълнено“, а думите „и то не е изпълнено“ 
се заличават.
§ 3. В чл. 15, ал. 2 думите „Дирекция „Ар­
хивно стопанство“ се заменят с „Дирекция 
„Осигурителен архив и документно-информа­
ционни дейности“.“
§ 4. В чл. 22 се правят следните изменения 
и допълнения:
1. Алинея 2 се изменя така:
„(2) Когато осигурителят е регистриран след 
1.01.2000 г., няма наети лица и не води разпла­
щателни ведомости, се издава удостоверение, 
в което се вписват посочените обстоятелства 
след извършване на проверка в регистъра на 
осигурените лица и трудовите договори от 
длъжностно лице от отдел/сектор „Осигурителен 
архив“ към ТП на НОИ. По предложение на 
ръководителя на отдел/сектор „Осигурителен 
архив“ до началника на отдел „Краткосрочни 
плащания и контрол“ се извършва и проверка 
от контролен орган от съответното ТП на НОИ.“
2. В ал. 5 думата „шест“ се заменя с „два­
надесет“ и се създава изречение второ: „В 
случаите, когато не е приключена процедурата 
по заличаване на осигурителя и издаденото 
удостоверение по чл. 22, ал. 1 е с изтекъл срок, 
се издава ново удостоверение, чийто срок на 
валидност е дванадесет месеца, считано от 
датата на издаването.“
§ 5. В чл. 29а се правят следните изменения:
1. Алинея 1 се изменя така:
„(1) Националният осигурителен институт 
създава и поддържа информационна система 
за съдържанието на документите по чл. 1 под 
формата на електронно досие на всеки осигу­
рител. Данните от информационната система 
се използват за изчисляване и отпускане на 
пенсии и парични обезщетения.“
2. Алинея 2 се отменя.
§ 6. В чл. 30 ал. 1 се изменя така:
„(1) Документите, приети за съхранение в ТП 
на НОИ и в архивохранилищата, се използват 
за издаване на документи за осигурителен стаж 
и осигурителен доход. Издадените документи 
за осигурителен стаж и доход се завеждат чрез 
деловодна регистрационна програма на НОИ.“
§ 7. Член 31 се отменя.
§ 8. В преходните и заключителните разпо­
редби се създава § 2а:
„§ 2а. Лицата, които съхраняват ведомости 
и други документи за осигурителен стаж и 
осигурителен доход за работници и служители, 
които са работили при еднолични търговци, 
търговски дружества, кооперации и клонове 
на чуждестранни търговци, заличени на осно­
вание § 5, ал. 1 и 2 от ПЗР на ЗДР, подават 
заявление-декларация в компетентното ТП на 
НОИ, като прилагат удостоверение, издадено 
от окръжния съд по последна регистрация.“
Управител:
Бисер Петков
4373